Foto: Buyuk Britaniyada qurilgan birinchi masjid

Shoh Jahon masjidi Buyuk Britaniyaning Uoking shahrida 1889-yilda vengriyalik yahudiy Gotlib Vilgelm Leytner tomonidan qurdirilgan. U Buyuk Britaniyaga Qirollik kollejida o‘qish uchun borgan, deb yozadi Islam Today.

Musulmon mamlakatlari bo‘ylab sayohati davomida u Abdurashid Sayyoh ismini qabul qilgan. 19 yoshida arab, turk va yangi grek tillari bo‘yicha o‘qituvchi bo‘lgan, 23 yoshida esa London qirollik kollejida arab tili va musulmon huquqi bo‘yicha professor bo‘lgan. Leytner ko‘plab maktablar, adabiyot assotsiatsiyalari, ommaviy kutubxonalar va akademik jurnallar asoschisi sanaladi.

Shoh Jahon masjidi mamlakatdagi eng ko‘p kishi tashrif buyuradigan masjid hisoblanadi. Har yili masjidda uch million kishi namoz o‘qiydi. Ramazon oyida va juma namozlari vaqtida tashrif buyuruvchilarning asosiy qismi — 1,8 million kishi masjidda namoz o‘qiydi.

Quyidagi suratlarda o‘tgan asrning 1920-yillari, shu jumladan, Birinchi jahon urushi vaqti aks etgan. Suratlarda asosan Ramazon va Qurbon hayitlarini ko‘rish mumkin.